Game of Thrones (vuoden 2014 videopeli)

Game of Thrones on Telltale Gamesin kehittämä ja julkaisema graafinen seikkailupeli, joka perustuu George R. R. Martinin Tulen ja jään laulu -kirjasarjaan ja siitä tehtyyn televisiosarjaan. Peli julkaistiin kuudessa osassa vuosina 2014–2015. Game of Thrones kertoo pohjoislaisesta Forresterin suvusta, jonka jäsenet ovat olleet Starkin suvun lipunkantajia vuosikymmenten ajan. Forresterin suku mainitaan nopeasti Lohikäärmetanssi-kirjassa. Pelissä on yhteensä viisi pelattavaa hahmoa, ja se sijoittuu ajallisesti televisiosarjan kolmannen tuotantokauden loppuun ja neljännen tuotantokauden ajalle. Peli seuraa samaa formaattia kuin aikaisemmat Telltale Gamesin pelit The Walking Dead ja The Wolf Among Us, joissa pelaajan valinnat vaikuttavat suuresti pelin lopputulokseen. George R. R. Martinin avustaja Ty Corey Franck työskenteli pelin tarinan konsulttina. Telltale Games kehitti pelille jatko- osaa, mutta suunnitelmat kariutuivat yhtiön päädyttyä lopulta konkurssiin. ==Pelaaminen== Game of Thrones on kolmannen persoonan graafinen seikkailupeli, jossa toiminnot tehdään klikkaamalla. Pelaaja voi liikutella hahmoaan ja tutkia ympäristöä, löytää esineitä ja keskustella ei-pelattavien hahmojen kanssa. Keskusteluissa pelaajalla on muutama vastausvaihtoehto käytettävänään ja vastatessa on usein aikarajoite. Pelaaja voi myös pysyä kokonaan vaiti keskustelussa. Pelaajan tekemät valinnat vaikuttavat siihen, mitä toinen osapuoli sanoo tai tekee. Toimintakohtauksissa pelaajan täytyy suorittaa quick time event -haasteita eli painaa tiettyä näppäintä tarpeeksi nopeasti. Epäonnistuminen johtaa hahmon kuolemaan, jolloin pelaajan täytyy pelata tietty osa kohtauksesta uudelleen. ==Hahmot== Telltale Games on luonut peliä varten uusia hahmoja, jotka eivät esiinny kirjoissa tai televisiosarjassa: *Lordi Gregor Forrester, suvun patriarkka, joka on lojaali Starkin suvulle. *Lady Elissa Forrester, lordi Gregorin vaimo, joka vannoo estävänsä perheensä tuhon. *Rodrik Forrester, suvun esikoinen ja perijä, jolla on merkittävä sotilastausta. *Mira Forrester, suvun vanhin tytär, joka palvelee Margaery Tyrellia Kuninkaansatamassa. *Talia Forrester, suvun toiseksi vanhin tytär, joka omaa lahjakkaan lauluäänen. *Ethan Forrester, Talian kaksoisveli, akateemikko, joka vedetään mukaan viiden kuninkaan sotaan. *Ryon Forrester, perheen kuopus. *Asher Forrester, suvun toiseksi vanhin poika, joka elää karkoitettuna Essoksen maanosassa. *Mestari Ortengryn, suvun uskollinen palvelija ja neuvonantaja. *Ser Royland Degore, kokenut sotakomentaja ja suvun asemestari. *Duncan Tuttle, lordi Forresterin ystävä ja suvun linnanherra. *Gared Tuttle, lordi Forresterin aseenkantaja ja Duncanin veljenpoika. *Malcolm Branfeld, lady Forresterin veli ja hänen kanssaan Branfeld-suvun ainoa elossa oleva jäsen. *Sera Keto, Margaery Tyrellin palvelija ja Miran ystävä. *Beskha, meereeniläinen palkkasoturi ja Asherin ystävä. Pelattavia hahmoja ovat Rodrik, Mira, Ethan, Asher ja Gared. Pelissä on myös sarjasta tuttuja hahmoja, joiden ääninäyttelijöinä toimivat heidän televisiosarjan vastineensa: Cersei Lannister (Lena Headey), Tyrion Lannister (Peter Dinklage), Margaery Tyrell (Natalie Dormer) ja Ramsay Nietos (Iwan Rheon). ==Jaksot== |} == Lähteet == Luokka:Vuoden 2014 videopelit Luokka:Seikkailupelit Luokka:Windows-pelit Luokka:Mac OS -pelit Luokka:PlayStation 3 -pelit Luokka:PlayStation 4 -pelit Luokka:Xbox 360 -pelit Luokka:Xbox One -pelit Luokka:Android-pelit Luokka:iOS-pelit Luokka:Tulen ja jään laulu Luokka:Game of Thrones Luokka:Telltale Games